title: 97/579/EC: Commission Decision of 23 July 1997 setting up Scientific Committees in the field of consumer health and food safety (Text with EEA relevance)

text:
Avis juridique important

|

31997D0579

Official Journal L 237 , 28/08/1997 P. 0018 - 0023

KOMISIJOS SPRENDIMAS1997 m. liepos 23 d.įsteigiantis mokslinius komitetus vartotojų sveikatos ir maisto saugos srityje(tekstas svarbus EEE)(97/579/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi patikimi moksliniai patarimai yra esminis Bendrijos taisyklių vartotojų sveikatos klausimais pagrindas, kurios susijusios ne tik su vartotojų sveikata siaurąja prasme, bet taip pat su gyvūnų sveikata ir gerove, augalų sveikata ir sveika aplinka;kadangi moksliniai patarimai apie dalykus, susijusius su vartotojų sveikata vartotojų bei pramonininkų interesais turi būti grindžiama kokybės, nepriklausomumo ir skaidrumo principais;kadangi, be tų atvejų, kai konsultavimasis su moksliniais komitetais yra privalomas, su tais komitetais gali būti konsultuojamasi ypač su vartotojų sveikata ir maisto sauga susijusiais klausimais;kadangi, nors daugelis klausimų, kurių atžvilgiu būtina žinoti mokslininkų nuomonę, yra vieno iš dabartinių komitetų kompetencija, vis dėlto akivaizdu, jog į kai kurias problemas gali apimti kelių komitetų kompetencija;kadangi, siekiant sustiprinti jų ryšius ir tuo pačiu metu išvengti tam tikro sutapimo, reikia iš naujo apibrėžti kai kurių komitetų veiklos sritis;kadangi mokslinių komitetų darbui koordinuoti Komisija Sprendimu 97/404/EB[1] įkūrė Mokslo iniciatyvinį komitetą;kadangi Komisija privalo laiku gauti patikimą mokslinę informaciją;kadangi keliose Tarybos direktyvose ir daugelyje jos reglamentų yra numatyta pareiga konsultuotis su vienu ar kitu moksliniu komitetu; kadangi Komisija ketina pateikti Tarybai atitinkamus pasiūlymus, kad pastaroji suderintų dabartinius teisės aktus ir šį sprendimą,NUSPRENDĖ:1 straipsnis1. Šiuo sprendimu Komisijoje yra steigiami šie moksliniai komitetai:- Maisto mokslinis komitetas,- Gyvūnų mitybos mokslinis komitetas,- Gyvūnų sveikatos ir gerovės mokslinis komitetas,- Veterinarinių priemonių, susijusių su visuomenės sveikata, mokslinis komitetas,- Augalų mokslinis komitetas,- Kosmetikos gaminių ir vartotojams skirtų ne maisto produktų mokslinis komitetas,- Vaistų ir medicinos prietaisų mokslinis komitetas,- Toksiškumo, ekotoksiškumo ir aplinkos mokslinis komitetas.2. Mokslinių komitetų kompetencijos sritys yra nustatytos priede.3. Gyvūnų sveikatos ir gerovės mokslinis komitetas susideda iš Gyvūnų sveikatos pakomitečio ir Gyvūnų gerovės pakomitečio.2 straipsnis1. Su moksliniais komitetais konsultuojamasi Bendrijos teisės aktuose nurodytais atvejais. Be to, Komisija gali nuspręsti su jais tartis ir kitais su vartotojų sveikata bei maisto sauga susijusiais klausimais.2. Kai pateiktas klausimas yra bendras keliems iš 1 straipsnyje nurodytų mokslinių komitetų, Mokslo iniciatyviniam komitetui nustačius atitinkamus komitetus, jie gali sudaryti bendrą darbo grupę, kuri pateiktų atitinkamas jų nuomones. Privaloma sukurti tokią grupę, jei to reikalauja Mokslo iniciatyvinis komitetas.3. Komisijos prašymu moksliniai komitetai teikia su vartotojų sveikata ir maisto sauga susijusią atitinkamą mokslinę informaciją. Visų pirma jie:a) kritiškai išnagrinėja valstybių narių organizacijoms priklausančių mokslininkų atitinkamos rizikos įvertinimus;b) maisto sukeliamų ligų ir gyvūnų ligų perdavimo žmogui srityse kuria naujas rizikos įvertinimo procedūras;c) rengia mokslinių nuomonių, leidžiančių Komisijai įvertinti tarptautiniuose forumuose parengtų rekomendacijų, standartų ir gairių mokslinį pagrindą, projektus;d) vertina mokslinius principus, kuriais yra grindžiami Bendrijos sveikatos standartai, atsižvelgdami į tarptautinių organizacijų sukurtus rizikos vertinimo metodus.4. Moksliniai komitetai, remdamiesi dabartinių mokslinių duomenų tendencijomis, gali atkreipti Komisijos dėmesį į kiekvieną ypatingą arba naujai iškylantį klausimą, susijusį su vartotojų sveikata ir maisto sauga ir priskiriamą jų kompetencijai.5. Komisija gali reikalauti per nurodytą laiką patvirtinti nuomonę.3 straipsnis1. Kiekvieną mokslinį komitetą sudaro ne daugiau kaip 19 narių. Kiekvieno komiteto narių skaičių nustato Komisija, atsižvelgdama į būtiną kompetenciją.2. Kiekvieno mokslinio komiteto nariai yra moksliniai ekspertai, vienoje arba daugiau tam komitetui nustatytų sričių turintys kompetenciją ir visi kartu aprėpiantys pačią plačiausią disciplinų skalę.3. Mokslinio komiteto narius skiria Komisija, prieš tai Europos Bendrijų oficialiajame leidinyje paskelbusi kvietimą dalyvauti, atrankos kriterijus ir atrankos procedūros aprašą. Atrankos procedūra leidžia aiškiai nustatyti pačius tinkamiausius kandidatus į komitetų narius. Iš kandidatų sąrašo Komisija skiria kiekvieno komiteto narius, tačiau nė vienas paskirtasis asmuo negali būti daugiau kaip vieno mokslinio komiteto narys. Kiekvieno mokslinio komiteto narių pavardės skelbiamos Europos Bendrijų oficialiajame leidinyje.4 straipsnisMoksliniai komitetai ir Gyvūnų sveikatos bei Gyvūnų gerovės pakomitečiai (toliau - pakomitečiai) iš savo narių renka pirmininką ir du jo pavaduotojus. Renkama komiteto arba pakomitečio visų narių balsų paprasta dauguma.5 straipsnis1. Mokslinio komiteto nariais asmenys yra skiriami trejiems metams ir ne ilgiau kaip dviem kadencijom. Jie savo pareigas eina tol, kol pakeičiami kitais arba jų kadencija pratęsiama.2. Jei mokslinio komiteto narys negali vykdyti savo pareigų arba jei jis (ji) savanoriškai atsistatydina, Komisija iš 3 straipsnio 3 dalyje nurodyto tinkamų kandidatų sąrašo iki kadencijos pabaigos paskiria kitą asmenį.3. Mokslinių komitetų nariams ir nepriklausomiems ekspertams atlyginama už Komisijai teikiamas paslaugas, be to, remiantis Komisijos nustatytomis taisyklėmis, padengiamos jų kelionės ir pragyvenimo išlaidos.6 straipsnis1. Mokslinių komitetų nariai veikia pagal savo kompetenciją nepriklausomai nuo išorinės įtakos.2. Mokslinių komitetų nariai kasmet informuoja Komisiją apie bet kokią jiems daromą įtaką, kuri gali pažeisti jų nepriklausomumą.3. Mokslinių komitetų nariai ir nepriklausomi ekspertai kiekviename posėdyje informuoja apie konkrečiai jiems daromą įtaką, kuri gali pažeisti jų nepriklausomumą.7 straipsnis1. Komisijai pritarus, moksliniai komitetai ir pakomitečiai įvairiose srityse besispecializuojančius nepriklausomus ekspertus gali pakviesti dalyvauti jų darbe.2. Moksliniai komitetai ir pakomitečiai gali kurti specialias darbo grupes, turinčias aiškiai apibrėžtus uždavinius. Kiekvienai darbo grupei pirmininkauja komiteto arba pakomitečio narys, be to, joje gali dalyvauti nepriklausomi ekspertai.3. Darbo grupės atsiskaito moksliniam komitetui arba pakomitečiui, prie kurio jos yra įsteigtos.8 straipsnis1. Moksliniai komitetai kartu su Mokslinio komiteto vadovaujančia grupe priima suderintas darbo tvarkos taisykles. Šios darbo tvarkos taisyklės užtikrina, kad moksliniai komitetai, laikydamiesi kokybės, nepriklausomumo ir skaidrumo principų, kuo geriau vykdytų savo užduotis ir tuo pačiu metu atsižvelgtų į teisėtus reikalavimus laikytis komercinio konfidencialumo. Šios taisyklės paskelbiamos viešai.2. Kiekvienam moksliniam komitetui gali būti nustatytos atskiros procedūros, susijusios su:a) pranešėjų, renkančių informaciją bei dokumentaciją ir rengiančių mokslinio komiteto nuomonių projektus, skyrimu;b) pranešėjų tikrinimu, siekiant įsitikinti, ar jie sugeba kuo savarankiškiau ir be išorinės įtakos atlikti jiems pavestas užduotis;c) kuo skubesniu nuomonės pateikimu ir bet kuriuo atveju per 2 straipsnio 5 dalyje nustatytą laiką;d) glaudaus bendradarbiavimo su kitais moksliniais komitetais ir Mokslo iniciatyviniu komitetu užtikrinimu.3. Moksliniai komitetai patvirtina nuomones komitetą sudarančių narių balsų dauguma.4. Pakomitečiai pareikštų nuomonių projektus priima pakomitečio narių balsų dauguma, o vėliau šios nuomonės perduodamos Gyvūnų sveikatos ir gerovės moksliniam komitetui, kad šis jas galutinai patvirtintų.9 straipsnis1. Mokslinis komitetas, pakomitečiai ir darbo grupės sušaukiamos Komisijos iniciatyva.2. Komisija moksliniams komitetams, pakomitečiams ir darbo grupėms teikia sekretoriato paslaugas.10 straipsnisNeuždelsiant ir atsižvelgiant į būtinybę išlaikyti komercinį konfidencialumą viešai paskelbiamos mokslinių komitetų darbotvarkės, posėdžių protokolai ir pareikštos nuomonės.Visada įtraukiamos mažumos pareikštos nuomonės ir tik narių prašymu jiems priskiriamos.11 straipsnisNepažeisdami Sutarties 214 straipsnio, nariai ir nepriklausomi ekspertai įpareigojami neatskleisti informacijos, gautos dirbant moksliniuose komitetuose, pakomitečiuose arba vienoje iš darbo grupių, kai jiems pranešama, kad šią informaciją reikalaujama laikyti konfidencialia.12 straipsnis1. Šiuo sprendimu įkurti moksliniai komitetai pakeičia toliau išvardytus dabartinius mokslinius komitetus:a) Maisto mokslinis komitetas pakeičia Komisijos sprendimu 95/273/EB[2] įkurtą Maisto mokslinį komitetą;b) Gyvūnų mitybos mokslinis komitetas pakeičia Komisijos sprendimu 76/791/EEB[3] su pakeitimais, padarytais Sprendimu 86/105/EEB[4], įkurtą Gyvūnų mitybos mokslinį komitetą;c) Gyvūnų sveikatos ir gerovės mokslinis komitetas pakeičia Komisijos sprendimu 81/651/EEB[5] su paskutiniais pakeitimais, padarytais Austrijos, Suomijos ir Švedijos stojimo aktu, įkurtus Veterinarijos mokslinio komiteto gyvūnų sveikatos skyrių ir gyvūnų gerovės skyrių;d) Veterinarinių priemonių, susijusių su visuomenės sveikata, mokslinis komitetas pakeičia Komisijos sprendimu 81/651/EEB įkurtą Veterinarijos mokslinio komiteto veterinarinių priemonių, susijusių su visuomenės sveikata, skyrių;e) Augalų mokslinis komitetas pakeičia Komisijos sprendimu 78/436/EEB[6] su pakeitimais, padarytais Sprendimu 96/105/EEB, įkurtą Pesticidų mokslinį komitetą;f) Kosmetikos gaminių ir vartotojams skirtų ne maisto produktų mokslinis komitetas pakeičia Komisijos sprendimu 78/45/EEB[7] su paskutiniais pakeitimais, padarytais Sprendimu 94/954/EEB[8], įkurtą Kosmetologijos mokslinį komitetą;g) Toksiškumo, ekotoksiškumo ir aplinkos mokslinis komitetas pakeičia Komisijos sprendimu 78/618/EEB[9] su paskutiniais pakeitimais, padarytais Austrijos, Suomijos ir Švedijos stojimo aktu, įkurtą Patariamąjį mokslinį komitetą cheminių junginių toksiškumui ir ekotoksiškumui tirti.2. Sprendimai 76/791/EEB, 78/45/EEB, 78/436/EEB, 78/618/EEB, 81/651/EEB ir 95/273/EB yra panaikinami.Tačiau tais sprendimais įkurti komitetai ir toliau lieka dirbti tol, kol savo pareigas pradės eiti šiuo sprendimu įkurti moksliniai komitetai.Nuorodos į panaikintus reglamentus laikomos nuorodomis į šį sprendimą; nuorodos į panaikintais sprendimais įkurtus komitetus bei skyrius laikomos nuorodomis į atitinkamus šiuo sprendimu įkurtus komitetus.Priimta Briuselyje, 1997 m. liepos 23 d.Komisijos varduEmma BONINOKomisijos narėPRIEDASMaisto mokslinis komitetasKompetencijos sritisSu maisto produktų vartojimu susiję vartotojų sveikatos ir maisto saugos moksliniai bei techniniai klausimai, ypač toksikologijos ir higienos visoje maisto gamybos grandinėje, mitybos, žemės ūkio maisto produktų technologijų taikymo klausimai, taip pat ir klausimai dėl su maisto produktais besiliečiančių medžiagų, pvz., pakuočių.Gyvūnų mitybos mokslinis komitetasKompetencijos sritisMoksliniai ir techniniai klausimai, susiję su gyvūnų mityba, jos poveikiu gyvūnų sveikatai, gyvūninės kilmės produktų kokybei bei sveikumui ir gyvūnų mityboje taikomomis technologijomis.Gyvūnų sveikatos ir gerovės mokslinis komitetasGyvūnų sveikatos pakomitetisKompetencijos sritisMoksliniai ir techniniai klausimai, susiję su visais gyvūnų sveikatos, higienos, ligų ir terapijos aspektais, įskaitant su maisto produktų vartojimu nesusijusią zoonozę ir zootechniką.Gyvūnų gerovės pakomitetisKompetencijos sritisGyvūnų apsaugos, ypač su gyvulininkyste, bandos reguliavimu, vežimu, skerdimu ir eksperimentavimu susiję moksliniai bei techniniai klausimaiVeterinarinių priemonių, susijusių su visuomenės sveikata, mokslinis komitetasKompetencijos sritisMoksliniai ir techniniai klausimai, susiję su vartotojų sveikata ir maisto sauga, visų pirma zoonozinės, toksikologinės, veterinarinės ir ypač higienos priemonės, taikomos gaminant, perdirbant ir tiekiant gyvūninės kilmės maistą.Augalų mokslinis komitetasKompetencijos sritisMoksliniai ir techniniai klausimai, susiję su augalų, skirtų žmonėms bei gyvūnams vartoti, ne maisto produktams gaminti arba į juos perdirbti, charakteristikomis, galinčiomis paveikti žmonių arba gyvūnų sveikatą arba aplinką, įskaitant pesticidų naudojimą.Kosmetikos gaminių ir vartotojams skirtų ne maisto produktų mokslinis komitetasKompetencijos sritisMoksliniai ir techniniai klausimai, susiję su vartotojų sveikata vartojant kosmetikos gaminius ir vartotojui skirtus ne maisto produktus, ypač dėl šiuos gaminius ruošiant naudojamų medžiagų, jų sudėties ir pakuočių rūšių.Vaistų ir medicinos prietaisų mokslinis komitetasKompetencijos sritisMoksliniai ir techniniai klausimai, susiję su Bendrijos teisės aktais, skirtais žmonių vartojamiems ir veterinariniams medikamentams, nepažeidžiant Patentuotų vaistų komitetui ir Veterinarinių vaistų komitetui[10] suteiktos konkrečios kompetencijos vertinti medikamentus. Moksliniai ir techniniai klausimai, susiję su Bendrijos teisės aktais, skirtais medicininėms medžiagoms ir įrangai.Toksiškumo, ekotoksiškumo ir aplinkos mokslinis komitetasKompetencijos sritisMoksliniai ir techniniai klausimai, susiję su cheminių, biocheminių ir biologinių junginių, kurių naudojimas gali pakenkti žmonių sveikatai ir aplinkai, toksiškumo ir ekotoksiškumo tyrimu.[1] OL L 169, 1997 6 27, p. 85.[2] OL L 167, 1995 7 18, p. 22.[3] OL L 279, 1976 10 9, p. 35.[4] OL L 93, 1986 4 8, p. 14.[5] OL L 233, 1981 8 19, p. 32.[6] OL L 124, 1978 5 12, p. 16.[7] OL L 13, 1978 1 17, p. 24.[8] OL L 371, 1994 12 31, p. 15.[9] OL L 198, 1978 7 22, p. 17.[10] Europos vaistų vertinimo agentūroje įsteigti komitetai.


title: 2017 m. birželio 23 d. Komisijos sprendimas (ES) 2017/1216 dėl ES ekologinio ženklo suteikimo indaplovėse naudojamiems plovikliams kriterijų nustatymo (pranešta dokumentu Nr. C(2017) 4240) (Tekstas svarbus EEE. )

text:
12.7.2017

                  LT

                  Europos Sąjungos oficialusis leidinys

                  L 180/31

            KOMISIJOS SPRENDIMAS (ES) 2017/1216
      2017 m. birželio 23 d.
      dėl ES ekologinio ženklo suteikimo indaplovėse naudojamiems plovikliams kriterijų nustatymo

            (pranešta dokumentu Nr. C(2017) 4240)

      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
      pasikonsultavusi su Europos Sąjungos ekologinio ženklinimo valdyba,
      kadangi:

                  (1)

                  pagal Reglamentą (EB) Nr. 66/2010 ES ekologinis ženklas gali būti suteikiamas tokiems produktams, kurie per visą gyvavimo ciklą daro mažesnį poveikį aplinkai;

                  (2)

                  Reglamente (EB) Nr. 66/2010 numatyta, kad kiekvienai gaminių grupei turi būti nustatyti konkretūs ES ekologinio ženklo suteikimo kriterijai;

                  (3)

                  Komisijos sprendimu 2011/263/ES (2) nustatyti indaplovėse naudojamiems plovikliams taikomi ekologiniai kriterijai ir susiję vertinimo bei patikros reikalavimai, kurie galioja iki 2016 m. gruodžio 31 d.;

                  (4)

                  siekiant atsižvelgti į naujausius rinkos pokyčius ir laikotarpio naujoves, manoma esant tikslinga minėtai produktų grupei nustatyti persvarstytų ekologinių kriterijų rinkinį;

                  (5)

                  atsižvelgiant į minėtos produktų grupės inovacijų ciklą, persvarstyti kriterijai ir susiję vertinimo bei patikros reikalavimai turėtų galioti šešerius metus nuo pranešimo apie šį sprendimą dienos. Kriterijais siekiama populiarinti produktus, kurie daro mažesnį poveikį vandens ekosistemoms, kuriuose yra mažiau pavojingųjų medžiagų, yra veiksmingi ir kuriuos gaminant kuo labiau mažinamas atliekų susidarymas, mažinant pakuočių kiekį;

                  (6)

                  siekiant teisinio tikrumo, Sprendimas 2011/263/ES turėtų būti panaikintas;

                  (7)

                  gamintojams, kurių produktams remiantis Sprendime 2011/263/ES nurodytais kriterijais suteiktas indaplovėse naudojamų ploviklių ekologinis ženklas, reikėtų nustatyti pereinamąjį laikotarpį ir taip jiems suteikti pakankamai laiko pritaikyti savo produktus, kad šie atitiktų persvarstytus kriterijus ir reikalavimus;

                  (8)

                  šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,

            PRIĖMĖ ŠĮ SPRENDIMĄ:
      1 straipsnis
      Produktų grupė „indaplovėse naudojami plovikliai“ apima visus indaplovėse naudojamus ploviklius ir skalavimo priemones, kuriems taikomas Europos Parlamento ir Tarybos reglamentas (EB) Nr. 648/2004 (3) ir kurie parduodami bei yra skirti naudoti buitinėse indaplovėse ir automatinėse profesinės paskirties indaplovėse, jei jų dydis ir panaudojimas toks pat kaip buitinių indaplovių.
      2 straipsnis
      Šiame sprendime vartojamų terminų apibrėžtys:

            1)

            sudedamosios medžiagos –
          galutinio produkto sudėtyje esančios medžiagos, kurių pridėta specialiai, šalutiniai produktai ir priemaišos iš žaliavų (įskaitant vandenyje tirpią plėvelę, jei tokia naudojama);

            2)
            pirminė pakuotė:

                  a)

                  vienkartinių suvyniotų dozių, kurių danga prieš naudojimą nuimama, atveju – atskiros dozės danga ir pakuotė, kuri laikoma mažiausiu prekiniu vienetu, prekybos vietoje pateikiamu galutiniam naudotojui ar vartotojui, įskaitant ir etiketę, jei yra;

                  b)

                  visų kitų produktų atveju – pakuotė, kuri laikoma mažiausiu prekiniu vienetu, prekybos vietoje pateikiamu galutiniam naudotojui ar vartotojui, įskaitant ir etiketę, jei yra;

            3)
            mikroplastikas – mažesnės nei 5 mm netirpaus makromolekulinio plastiko dalelės, gaunamos vienu iš šių būdų:

                  a)

                  monomerų ir kitų pradinių medžiagų polimerizacijos būdu, pavyzdžiui, poliadicijos, polikondesacijos ar panašiu būdu;

                  b)

                  cheminiu būdu keičiant natūralias arba sintetines makromolekules;

                  c)

                  mikrobinės fermentacijos būdu;

            4)

            nanomedžiaga –
          gamtinė, šalutinė arba dirbtinė medžiaga, kurioje yra nesusietųjų dalelių, dalelių agregatų arba aglomeratų ir kurios dalelių dydžio skirstinyje yra 50 % arba daugiau dalelių, kurių vienas arba keli išorės matmenys yra 1–100 nm (4).
      3 straipsnis
      Kad indaplovėse naudojamam plovikliui arba skalavimo priemonei pagal Reglamentą (EB) Nr. 66/2010 būtų suteiktas ES ekologinis ženklas, jis turi būti priskiriamas prie šio sprendimo 1 straipsnyje apibrėžtos produktų grupės „indaplovėse naudojami plovikliai“ ir atitikti priede nustatytus kriterijus ir su jais susijusius vertinimo bei patikros reikalavimus.
      4 straipsnis
      Produktų grupei „indaplovėse naudojami plovikliai“ taikomi kriterijai ir su jais susiję vertinimo bei patikros reikalavimai galioja šešerius metus nuo paskelbimo apie šį sprendimą dienos.
      5 straipsnis
      Administravimo tikslais produktų grupei „indaplovėse naudojami plovikliai“ priskiriamas kodas 015.
      6 straipsnis
      Sprendimas 2011/263/ES panaikinamas.
      7 straipsnis
      1.   Nukrypstant nuo 6 straipsnio nuostatų, paraiškos dėl ES ekologinio ženklo suteikimo produktams, priskiriamiems prie produktų grupės „indaplovėse naudojami plovikliai“, pateiktos iki pranešimo apie šį sprendimą dienos, vertinamos pagal Sprendime 2011/263/ES nustatytus reikalavimus.
      2.   Per du mėnesius nuo paskelbimo apie šį sprendimą dienos pateiktos paraiškos suteikti ES ekologinį ženklą produktams, priskiriamiems prie produktų grupės „indaplovėse naudojami plovikliai“, gali būti parengtos pagal Sprendime 2011/263/ES arba šiame sprendime nustatytus kriterijus.
      Tos paraiškos vertinamos pagal kriterijus, kuriais remiantis jos parengtos.
      3.   Pagal Sprendime 2011/263/ES nustatytus kriterijus suteiktos ES ekologinio ženklo licencijos gali būti naudojamos 12 mėnesių nuo pranešimo apie šį sprendimą dienos.
      8 straipsnis
      Šis sprendimas skirtas valstybėms narėms.

         Priimta Briuselyje 2017 m. birželio 23 d.

               Komisijos vardu

            Karmenu VELLA

               Komisijos narys

         (1)  OL L 27, 2010 1 30, p. 1.

         (2)  2011 m. balandžio 28 d. Komisijos sprendimas 2011/263/ES dėl ekologinių kriterijų, kuriais remiantis indaplovėse naudojamiems plovikliams suteikiamas ES ekologinis ženklas, nustatymo (OL L 111, 2011 4 30, p. 22).

         (3)  2004 m. kovo 31 d. Europos Parlamento ir Tarybos reglamentas (EB) Nr. 648/2004 dėl ploviklių (OL L 104, 2004 4 8, p. 1).

         (4)  2011 m. spalio 18 d. Komisijos rekomendacija 2011/696/ES dėl nanomedžiagos apibrėžties (OL L 275, 2011 10 20, p. 38).

         PRIEDAS

            BENDROSIOS NUOSTATOS

            ES EKOLOGINIO ŽENKLO SUTEIKIMO KRITERIJAI

            ES ekologinio ženklo suteikimo indaplovėse naudojamiems plovikliams kriterijai

         KRITERIJAI

                     1.

                     Dozavimo reikalavimai

                     2.

                     Toksiškumas vandens organizmams

                     3.

                     Biologinis skaidumas

                     4.

                     Alyvpalmių aliejaus, alyvpalmių sėklų aliejaus ir jų darinių gavimas iš tvarių šaltinių

                     5.

                     Draudžiamos ir ribojamos cheminės medžiagos

                     6.

                     Pakuotė

                     7.

                     Tinkamumas naudoti

                     8.

                     Informacija naudotojams

                     9.

                     ES ekologinio ženklo etiketėje pateikiama informacija

               VERTINIMAS IR PATIKRA
         a)   Reikalavimai

         Kiekvieno kriterijaus apraše nurodyti konkretūs vertinimo ir patikros reikalavimai.
         Jeigu reikalaujama, kad pareiškėjas kompetentingoms įstaigoms pateiktų deklaracijas, dokumentus, tyrimų rezultatus, bandymų ataskaitas ar kitus atitikties kriterijams įrodymus, juos gali pateikti pareiškėjas ir (arba) jo tiekėjas (-ai).
         Kompetentingos įstaigos pirmiausia pripažįsta patvirtinimus, kuriuos išdavė įstaigos, akredituotos pagal atitinkamą darnųjį bandymų ir kalibravimo laboratorijų standartą, ir patikras, kurias atliko įstaigos, akredituotos pagal atitinkamą darnųjį gaminių, procesų ir paslaugų sertifikavimo standartą. Akreditavimas atliekamas laikantis Europos Parlamento ir Tarybos reglamento (EB) Nr. 765/2008 (1).
         Prireikus galima taikyti kitus bandymų metodus nei nurodytieji kiekvienam kriterijui, jei paraišką vertinanti kompetentinga įstaiga patvirtina jų lygiavertiškumą.
         Prireikus kompetentingos įstaigos gali reikalauti patvirtinamųjų dokumentų, atlikti nepriklausomas patikras ar apsilankyti vietoje.
         Būtina sąlyga – produktas turi atitikti visus taikytinus šalies (-ių), kurioje (-se) gaminį ketinama pateikti rinkai, teisinius reikalavimus. Pareiškėjas turi pateikti deklaraciją, kad produktas šį reikalavimą atitinka.
         Į ploviklių ingredientų duomenų bazės sąrašą (PIDB sąrašą), kuris pateikiamas ES ekologinio ženklo interneto svetainėje, įtrauktos dažniausiai į ploviklių ir kosmetikos sudėtį įeinančios medžiagos. Juo turi būti naudojamasi imant duomenis ribiniam skiedimo tūriui (RST) skaičiuoti ir sudedamųjų medžiagų biologiniam skaidumui vertinti. Jei cheminės medžiagos PIDB sąraše nėra, pateikiami nurodymai, kaip apskaičiuoti ar ekstrapoliuoti atitinkamus duomenis.
         Kompetentingai įstaigai pateikiamas visų sudedamųjų medžiagų sąrašas, nurodant jų prekinius pavadinimus, cheminių medžiagų pavadinimus, CAS Nr., PIDB Nr., kiek jų įdėta, kokia jų funkcija ir pavidalas galutiniame produkte (įskaitant vandenyje tirpią plėvelę, jei tokia naudojama).
         Konservantai, dažikliai ir kvapiosios medžiagos nurodomi neatsižvelgiant į jų koncentraciją. Kitos sudedamosios medžiagos nurodomos, jei jų masinė dalis yra 0,010 % arba didesnė.
         Visos nanomedžiagų pavidalo sudedamosios medžiagos aiškiai nurodomos sąraše, skliausteliuose prie jų įrašant „nano-“.
         Pateikiami kiekvienos sudedamosios medžiagos saugos duomenų lapai (SDL) pagal Europos Parlamento ir Tarybos reglamento (EB) Nr. 1907/2006 (2) reikalavimus. Jei kokia nors medžiaga yra mišinio dalis ir jos atskirų SDL pateikti negalima, pareiškėjas pateikia mišinio SDL.
         b)   Matavimo ribos

         Ekologinius kriterijus turi atitikti visos sudedamosios medžiagos, kaip nurodyta 1 lentelėje.

            1 lentelė

            Indaplovėse naudojamų ploviklių sudedamosioms medžiagoms taikomi ribiniai kiekiai pagal kriterijų (masinė dalis, %)

                     Kriterijaus pavadinimas

                     Paviršinio aktyvumo medžiagos

                     Konservantai

                     Dažikliai

                     Kvapiosios medžiagos

                     Kitos medžiagos (pvz., fermentai)

                     Toksiškumas vandens organizmams

                     ≥ 0,010

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     ≥ 0,010

                     Biologinis skaidumas

                     Paviršinio aktyvumo medžiagos

                     ≥ 0,010

                     Netaik.

                     Netaik.

                     Netaik.

                     Netaik.

                     Organinės medžiagos

                     ≥ 0,010

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     ≥ 0,010

                     Alyvpalmių aliejaus gavimas iš tvarių šaltinių

                     ≥ 0,010

                     Netaik.

                     Netaik.

                     Netaik.

                     ≥ 0,010

                     Draudžiamos ar ribojamos cheminės medžiagos

                     Nurodytos draudžiamos ar ribojamos chem. medž.

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Pavojingosios chem. medž.

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Riba nenustatyta (*1)

                     Kvapiosios medžiagos

                     Netaik.

                     Netaik.

                     Netaik.

                     Riba nenustatyta (*1)

                     Netaik.

                     Konservantai

                     Netaik.

                     Riba nenustatyta (*1)

                     Netaik.

                     Netaik.

                     Netaik.

                     Dažikliai

                     Netaik.

                     Netaik.

                     Riba nenustatyta (*1)

                     Netaik.

                     Netaik.

                     Fermentai

                     Netaik.

                     Netaik.

                     Netaik.

                     Netaik.

                     Riba nenustatyta (*1)

               STANDARTINĖ DOZĖ
         Atliekant skaičiavimus, kuriais siekiama pagrįsti atitiktį ES ekologinio ženklo kriterijams ir tikrinant plovimo gebą standartine doze laikoma toliau nurodyta dozė.

                     Indaplovėse naudojami plovikliai

                     Didžiausia gamintojo rekomenduojama dozė, skirta standartinėmis sąlygomis išplauti 12 vidutiniškai nešvarių valgymo reikmenų komplektų („partijai“), kaip nustatyta EN 50242 standarte (nurodoma g/partijai arba ml/partijai)

                     Skalavimo priemonės

                     3 ml/partijai

            Vertinimas ir patikra. Pareiškėjas pateikia produkto etiketę arba naudojimo instrukcijas, kuriose pateikti dozavimo nurodymai.

            1 kriterijus. Dozavimo reikalavimai

         Standartinė dozė turi neviršyti toliau nurodytų kiekių.

                     Produkto tipas

                     Dozė
                     (g/partijai)

                     Indaplovėse naudojami vienos funkcijos plovikliai

                     19,0

                     Indaplovėse naudojami daugiafunkciai plovikliai

                     21,0

               Skalavimo priemonėms šis reikalavimas netaikomas.

            Vertinimas ir patikra. Pareiškėjas pateikia produkto etiketę su dozavimo nurodymais ir dokumentus, iš kurių matyti skystų ir gelio pavidalo produktų tankis (g/ml).

            2 kriterijus. Toksiškumas vandens organizmams

         Produkto ribinis skiedimo tūris (RSTlėtinis) turi neviršyti toliau nurodytų standartinės dozės ribų.

                     Produkto tipas

                     RST riba
                     (l/partijai)

                     Indaplovėse naudojami vienos funkcijos plovikliai

                     22 500

                     Indaplovėse naudojami daugiafunkciai plovikliai

                     27 000

                     Skalavimo priemonės

                     7 500

            Vertinimas ir patikra. Pareiškėjas pateikia apskaičiuotą produkto RSTlėtinis. RSTlėtinis vertės skaičiuoklė pateikiama ES ekologinio ženklo interneto svetainėje.
         RSTlėtinis apskaičiuojamas visoms produkto sudedamosioms medžiagoms (i), taikant šią formulę:

         čia

                     dozė(i)

                     –

                     medžiagos (i) svoris (g) standartinėje dozėje;

                     SK(i)

                     –

                     medžiagos (i) skaidumo koeficientas;

                     TKlėtinis(i)

                     –

                     medžiagos (i) lėtinio toksiškumo koeficientas.

               Pateikiamos tokios SK(i) ir TKlėtinis(i) vertės, kokios nurodytos naujausioje PIDB sąrašo A dalies redakcijoje. Jei sudedamoji medžiaga į A dalį neįtraukta, pareiškėjas vertes įvertina pagal to sąrašo B dalyje aprašytą metodą ir prideda susijusius dokumentus.

            3 kriterijus. Biologinis skaidumas

         a)   Paviršinio aktyvumo medžiagų biologinis skaidumas

         Visos paviršinio aktyvumo medžiagos turi būti lengvai skaidžios (aerobinėmis sąlygomis).
         Visos paviršinio aktyvumo medžiagos, klasifikuojamos kaip pavojingos vandens aplinkai pagal Europos Parlamento ir Tarybos reglamentą (EB) Nr. 1272/2008 (3) (priskiriamos ūminio toksiškumo 1 kategorijai (H400) arba lėtinio toksiškumo 3 kategorijai (H412)), turi būti biologiškai skaidžios ir anaerobinėmis sąlygomis.
         b)   Organinių junginių biologinis skaidumas

         Produkte esančių organinių medžiagų, kurios yra biologiškai neskaidžios aerobinėmis sąlygomis (nėra lengvai biologiškai skaidžios) (aNBO) ir (arba) biologiškai neskaidžios anaerobinėmis sąlygomis (anNBO), kiekis standartinėje dozėje turi neviršyti toliau nurodytų ribų.

                     Produkto tipas

                     aNBO
                     (g/partijai)

                     anNBO
                     (g/partijai)

                     Indaplovėse naudojami plovikliai

                     1,00

                     3,00

                     Skalavimo priemonės

                     0,15

                     0,50

            Vertinimas ir patikra. Pareiškėjas pateikia dokumentus, kuriais įrodomas paviršinio aktyvumo medžiagų skaidumas, taip pat apskaičiuotus produkto aNBO ir anNBO. aNBO ir anNBO verčių skaičiuoklė pateikiama ES ekologinio ženklo interneto svetainėje.
         Paviršinio aktyvumo medžiagų skaidumo ir organinių junginių aNBO bei anNBO vertės imamos iš naujausios PIBD sąrašo redakcijos.
         Kaip nurodyta PIBD sąrašo B dalyje, sudedamųjų medžiagų, kurios neįtrauktos į to sąrašo A dalį, atveju pateikiama informacija iš literatūros ar kitų šaltinių arba atitinkamų bandymų rezultatai, iš kurių matyti, kad jos yra biologiškai skaidžios aerobinėmis ir anaerobinėmis sąlygomis.
         Jei pirmiau nurodytų dokumentų apie skaidumą nėra, sudedamajai medžiagai, išskyrus paviršinio aktyvumo medžiagas, anaerobinio skaidumo reikalavimas gali būti netaikomas, jei ji atitinka kurią nors iš šių trijų sąlygų:

                     1)

                     yra lengvai skaidi ir lėtai vyksta adsorbcija (A < 25 %);

                     2)

                     yra lengvai skaidi ir sparčiai vyksta desorbcija (D > 75 %);

                     3)

                     yra lengvai skaidi ir biologiškai nesikaupia (4).

               Adsorbcijos ir desorbcijos bandymai atliekami pagal EBPO rekomendaciją Nr. 106.

            4 kriterijus. Alyvpalmių aliejaus, alyvpalmių sėklų aliejaus ir jų darinių gavimas iš tvarių šaltinių

         Iš alyvpalmių aliejaus arba alyvpalmių sėklų aliejaus gautuose produktuose naudojamos sudedamosios medžiagos turi būti iš plantacijų, kurios atitinka tvarios gamybos sertifikavimo schemoje, kurios pagrindas – plataus spektro suinteresuotąsias šalis, įskaitant NVO, pramonės atstovus ir vyriausybes, vienijančios organizacijos ir kurioje vertinamas poveikis aplinkai, įskaitant poveikį dirvožemiui, biologinei įvairovei, organinės anglies sankaupoms ir gamtos išteklių išsaugojimui, nustatytus reikalavimus.

            Vertinimas ir patikra. Pareiškėjas pateikia trečiųjų šalių išduotus sertifikatus ir kilmės patvirtinimo sertifikatus, kuriais įrodoma, kad visų sudedamųjų medžiagų gamybai naudotas alyvpalmių aliejus ir alyvpalmių sėklų aliejus gautas iš tvariai tvarkomų plantacijų.
         Pripažįstami sertifikatai – RSPO (angl. Roundtable on Sustainable Palm Oil – apskritojo stalo diskusijos dėl tvaraus alyvpalmių aliejaus) (taikant tapatybės užtikrinimo, atskyrimo ir masės balanso principus) ar kitos lygiavertės arba griežtesnės tvarios gamybos schemos.
         Alyvpalmių aliejaus ir alyvpalmių sėklų aliejaus cheminių darinių tvarumas gali būti įrodomas naudojantis prekybos sertifikatais sistemomis, pvz., GreenPalm arba lygiaverčiais sertifikatais, pateikiant per vėliausią prekybos metų laikotarpį metinėse pažangos ataskaitose (ACOP) deklaruotus įsigytų ir išpirktų sertifikatų GreenPalm kiekius.

            5 kriterijus. Draudžiamos ir ribojamos cheminės medžiagos

         a)   Nustatytos draudžiamos ir ribojamos medžiagos

         i)   Draudžiamos cheminės medžiagos

         Toliau išvardytų medžiagų produkto sudėtyje būti negali, neatsižvelgiant į jų koncentraciją:

                     —

                     alkilfenoletoksilatų (APEO) ir kitų alkilfenolio darinių;

                     —

                     atranolio;

                     —

                     chloratranolio;

                     —

                     dietilentriaminpentaacto rūgšties (DTPA);

                     —

                     etilendiaminotetraacto rūgšties (EDTA) ir jos druskų;

                     —

                     formaldehido ir jį išskiriančių medžiagų (pvz., 2-brom-2-nitropropan-1,3-diolio, 5-brom-5-nitro-1,3-dioksano, natrio hidroksilmetilglicinato, diazolidinilkarbamido), išskyrus iš polialkoksigrupių reakcijų gautose paviršinio aktyvumo medžiagose esančias formaldehido priemaišas, kurių masinė dalis sudedamojoje medžiagoje nesiekia 0,010 %;

                     —

                     gliutaraldehido;

                     —

                     hidroksiizoheksil-3-cikloheksenkarboksaldehido (HICC);

                     —

                     mikroplastiko;

                     —

                     nanosidabro;

                     —

                     nitromuskusų ir policiklinių muskusų;

                     —

                     fosfatų;

                     —

                     perfluorintų alkilatų;

                     —

                     ketvirtinių amonio druskų, kurios nėra lengvai biologiškai skaidžios;

                     —

                     reaktyviųjų chloro junginių;

                     —

                     rodamino B;

                     —

                     natrio hidroksilmetilglicinato;

                     —

                     triklozano;

                     —

                     3-jod-2-propinilbutilkarbamato.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad išvardytų cheminių medžiagų (neatsižvelgiant į jų koncentraciją) produkto sudėtyje nėra.
         ii)   Ribojamos cheminės medžiagos

         Toliau išvardytų medžiagų koncentracija produkto sudėtyje negali būti didesnė nei nurodyta toliau:

                     —

                     2-metil-2H-izotiazol-3-ono – 0,0050 % masės;

                     —

                     1,2-benzizotiazol-3(2H)-ono – 0,0050 % masės;

                     —

                     5-chlor-2-metil-4-izotiazolin-3-ono/2-metil-4-izotiazolin-3-ono – 0,0015 % masės.

               Bendrasis fosforo (P) kiekis (apskaičiuojamas kaip elementinio P kiekis) ribojamas taip:

                     —

                     indaplovėse naudojamuose plovikliuose – iki 0,20 g/partijai;

                     —

                     skalavimo priemonėse – iki 0,030 g/partijai.

               Kiekvienos kvapiosios medžiagos, kuriai taikomas Reglamento (EB) Nr. 648/2004 deklaravimo reikalavimas, masinė dalis negali būti ≥ 0,010 %.

            Vertinimas ir patikra. Pareiškėjas pateikia šiuos dokumentus:

                     a)

                     jei naudojami izotiazolinonai – pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad naudotų izotiazolinonų kiekis atitinka nustatytas ribas arba yra mažesnis;

                     b)

                     pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad bendrasis elementinio P kiekis atitinka nustatytas ribas arba yra mažesnis. Deklaracija pateikiama kartu su bendrojo P kiekio produkte skaičiavimų duomenimis;

                     c)

                     pasirašytą atitikties deklaraciją, prireikus kartu su tiekėjų deklaracijomis, kuria patvirtinama, kad kvapiųjų medžiagų, kurioms taikomas Reglamento (EB) Nr. 648/2004 deklaravimo reikalavimas, kiekiai neviršija nustatytų ribų.

               b)   Pavojingos medžiagos

         i)   Galutinis produktas

         Galutinis produktas negali būti pagal Reglamento (EB) Nr. 1272/2008 I priedą ir 2 lentelėje pateiktą sąrašą klasifikuojamas ir ženklinamas kaip ūmiai toksiškas, specifiškai toksiškas konkrečiam organui, jautrinantis kvėpavimo takus ar odą, kancerogeninis, mutageninis ar toksiškai veikiantis reprodukciją arba pavojingas vandens aplinkai.
         ii)   Sudedamosios medžiagos

         Sudedamųjų medžiagų, kurios atitinka klasifikavimo kaip ūmiai toksiškos, specifiškai toksiškos konkrečiam organui, jautrinančios kvėpavimo takus ar odą, kancerogeninės, mutageninės ar toksiškai veikiančios reprodukciją arba pavojingos vandens aplinkai kriterijus pagal Reglamento (EB) Nr. 1272/2008 I priedą ir pagal 2 lentelėje pateiktą sąrašą, masinė dalis galutiniame produkte negali siekti 0,010 %.
         Jei pagal Reglamento (EB) Nr. 1272/2008 10 straipsnį nustatytos bendrosios arba konkrečios ribos yra griežtesnės, taikomos jos.

            2 lentelė

            Pavojingumo klasės ir jų kategorijos, kurioms taikomi apribojimai

                     Ūminis toksiškumas

                     1 ir 2 kategorijos

                     3 kategorija

                     H300 Mirtina prarijus

                     H301 Toksiška prarijus

                     H310 Mirtina susilietus su oda

                     H311 Toksiška susilietus su oda

                     H330 Mirtina įkvėpus

                     H331 Toksiška įkvėpus

                     H304 Prarijus ir patekus į kvėpavimo takus, gali sukelti mirtį

                     EUH070 Toksiška patekus į akis

                     Specifinis toksiškumas konkrečiam organui

                     1 kategorija

                     2 kategorija

                     H370 Kenkia organams

                     H371 Gali pakenkti organams

                     H372 Kenkia organams, jeigu medžiaga veikia ilgai arba kartotinai

                     H373 Gali pakenkti organams, jeigu medžiaga veikia ilgai arba kartotinai

                     Kvėpavimo takų ir odos jautrinimas

                     1A/1 kategorija

                     1B kategorija

                     H317 Gali sukelti alerginę odos reakciją

                     H317 Gali sukelti alerginę odos reakciją

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     Kancerogeniškumas, mutageniškumas arba toksiškumas reprodukcijai

                     1A ir 1B kategorijos

                     2 kategorija

                     H340 Gali sukelti genetinius defektus

                     H341 Įtariama, kad gali sukelti genetinius defektus

                     H350 Gali sukelti vėžį

                     H351 Įtariama, kad sukelia vėžį

                     H350i Gali sukelti vėžį įkvėpus

                     H360F Gali pakenkti vaisingumui

                     H361f Įtariama, kad kenkia vaisingumui

                     H360D Gali pakenkti negimusiam vaikui

                     H361d Įtariama, kad kenkia negimusiam vaikui

                     H360FD Gali pakenkti vaisingumui. Gali pakenkti negimusiam vaikui

                     H361fd Įtariama, kad kenkia vaisingumui. Įtariama, kad kenkia negimusiam vaikui

                     H360Fd Gali pakenkti vaisingumui. Įtariama, kad kenkia negimusiam vaikui

                     H362 Gali pakenkti žindomam vaikui

                     H360Df Gali pakenkti negimusiam vaikui. Įtariama, kad kenkia vaisingumui

                     Pavojingumas vandens aplinkai

                     1 ir 2 kategorijos

                     3 ir 4 kategorijos

                     H400 Labai toksiška vandens organizmams

                     H412 Kenksminga vandens organizmams, sukelia ilgalaikius pakitimus

                     H410 Labai toksiška vandens organizmams, sukelia ilgalaikius pakitimus

                     H413 Gali sukelti ilgalaikį kenksmingą poveikį vandens organizmams

                     H411 Toksiška vandens organizmams, sukelia ilgalaikius pakitimus

                     Pavojingumas ozono sluoksniui

                     H420 Pavojinga ozono sluoksniui

               Sudedamosioms medžiagoms, kurioms taikomi Reglamento (EB) Nr. 1907/2006 2 straipsnio 7 dalies a ir b punktai, kuriais nustatomi kriterijai, kuriais remiantis to reglamento IV ir V prieduose išvardytoms cheminėms medžiagoms leidžiama netaikyti registracijos, tolesnio naudotojo ir vertinimo reikalavimų, šis kriterijus netaikomas. Kad nustatytų, ar ši išimtis taikoma, pareiškėjas turi tikrinti visas sudedamąsias medžiagas, kurių masinė dalis produkte didesnė kaip 0,010 %.
         Į 3 lentelę įtrauktoms cheminėms medžiagoms ir mišiniams 5 kriterijaus b punkto ii papunktis netaikomas.

            3 lentelė

            Cheminės medžiagos, kurioms taikoma išimtis

                     Cheminė medžiaga

                     Pavojingumo frazė

                     Paviršinio aktyvumo medžiagos

                     H400 Labai toksiška vandens organizmams

                     H412 Kenksminga vandens organizmams, sukelia ilgalaikius pakitimus

                     Subtilizinas

                     H400 Labai toksiška vandens organizmams

                     H411 Toksiška vandens organizmams, sukelia ilgalaikius pakitimus

                     Fermentai (*2)

                     H317 Gali sukelti alerginę odos reakciją

                     H334 Įkvėpus gali sukelti alerginę reakciją, astmos simptomus arba apsunkinti kvėpavimą

                     NTA kaip MGDA ir GLDA priemaiša (*3)

                     H351 Įtariama, kad sukelia vėžį

            Vertinimas ir patikra. Pareiškėjas įrodo, kad galutinis produktas ir visos jo sudedamosios medžiagos, kurių masinė dalis galutiniame produkte yra didesnė nei 0,010 %, atitinka šį kriterijų. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad nė viena iš šių medžiagų, būdama tokio pavidalo ir tokios fizikinės būsenos, kokios ji yra produkte, neatitinka nė vienos iš 2 lentelėje išvardytų pavojingumo frazių priskyrimo kriterijų.
         Cheminių medžiagų, kurios išvardytos Reglamento (EB) Nr. 1907/2006 IV ir V prieduose ir kurioms pagal to reglamento 2 straipsnio 7 dalies a ir b punktus netaikomi registravimo įpareigojimai, atveju atitikčiai įrodyti pakanka pareiškėjo deklaracijos.
         Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad produkto sudėtyje yra išimties taikymo sąlygas atitinkančių sudedamųjų medžiagų.
         c)   Labai didelį susirūpinimą keliančios cheminės medžiagos (SVHC)

         Galutiniame produkte negali būti jokių sudedamųjų medžiagų, kurios pagal Reglamento (ES) Nr. 1907/2006 59 straipsnio 1 dalyje, kurioje nustatytas labai didelį susirūpinimą keliančių cheminių medžiagų kandidatinis sąrašas, aprašytą procedūrą nustatytos kaip labai didelį susirūpinimą keliančios cheminės medžiagos.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, arba SDL, kuriais patvirtinama, kad produkto sudėtyje nėra jokių į minėtą kandidatinį sąrašą įtrauktų cheminių medžiagų.
         Remiamasi naujausiu paraiškos pateikimo dieną galiojančiu labai didelį susirūpinimą keliančių cheminių medžiagų sąrašu.
         d)   Kvapiosios medžiagos

         Visos į produktą kaip kvapiosios medžiagos dedamos sudedamosios medžiagos turi būti pagamintos ir tvarkomos pagal Tarptautinės kvapiųjų medžiagų gamintojų asociacijos (IFRA) (5) veiklos kodeksą. Gamintojas turi laikytis IFRA rekomenduojamų standartų, susijusių su cheminių medžiagų draudimu, naudojimo ribojimu ir nustatytais grynumo kriterijais.

            Vertinimas ir patikra. Tiekėjas arba kvapiosios medžiagos gamintojas pateikia pasirašytą atitikties deklaraciją.
         e)   Konservantai

                     i)

                     Produkte konservantų gali būti tik jam konservuoti, o jų kiekis – tik toks, kokio reikia šiam tikslui. Tai netaikoma paviršinio aktyvumo medžiagoms, kurios taip pat gali turėti biocidinių savybių.

                     ii)

                     Produkto sudėtyje gali būti konservantų, tačiau tik su sąlyga, kad jie biologiškai nesikaupiantys. Konservantas laikomas biologiškai nesikaupiančiu, jei jo BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė.

                     iii)

                     Ant pakuotės ar kokiais nors kitais būdais draudžiama tvirtinti ar užsiminti, kad produktas turi antimikrobinį arba dezinfekuojamąjį poveikį.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų konservantų SDL ir informaciją apie jų BKV arba log Kow vertes. Taip pat pareiškėjas pateikia pakuotės iliustraciją.
         f)   Dažikliai

         Produkte leidžiama naudoti tik biologiškai nesikaupiančius dažiklius.
         Dažiklis laikomas biologiškai nesikaupiančiu, jei jo BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė. Jei naudojami dažikliai, kuriuos leista naudoti maisto produktuose, dokumentų apie biologinio kaupimosi potencialą pateikti nebūtina.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų dažiklių SDL ir informaciją apie jų BKV arba log Kow vertes arba dokumentus, kuriais užtikrinama, kad dažiklį leidžiama naudoti maisto produktuose.
         g)   Fermentai

         Galima naudoti tik kapsuliuotus fermentus (kietojo pavidalo) ir skystus arba suspenduotus fermentus.

            Vertinimas ir patikra. Pareiškėjas pateikia pasirašytą atitikties deklaraciją, prireikus kartu su tiekėjų deklaracijomis, kartu pateikdamas visų pridėtų fermentų SDL.

            6 kriterijus. Pakavimas

         a)   Pakuotės ir naudmenų masės santykis (WUR)

         Pakuotės ir naudmenų masės santykis (WUR) skaičiuojamas tik pirminei pakuotei ir turi neviršyti toliau nurodytų standartinės dozės verčių.

                     Produkto tipas

                     WUR
                     (g/partijai)

                     Indaplovėse naudojami plovikliai

                     2,4

                     Skalavimo priemonės

                     1,5

               Šis reikalavimas netaikomas pirminei pakuotei, kurioje daugiau kaip 80 % sudaro perdirbtos medžiagos.

            Vertinimas ir patikra. Pareiškėjas pateikia apskaičiuotą produkto WUR. Jei produktas parduodamas supakuotas į skirtingas (t. y. skirtingos talpos) pakuotes, pateikiami skaičiavimai pagal kiekvieno dydžio pakuotę, kurioje supakuotam produktui prašoma suteikti ES ekologinį ženklą.
         WUR apskaičiuojamas taip:

            WUR = Σ((W
            i + U
            i)/(D
            i * R
            i))
         čia

                     Wi

                     –

                     pirminės pakuotės (i) masė (g);

                     Ui

                     –

                     po vartojimo neperdirbtos pakuotės dalies pirminėje pakuotėje (i) masė (g). Jei pareiškėjas negali dokumentais įrodyti kitaip, Ui = Wi;

                     Di

                     –

                     pirminėje pakuotėje (i) esančių standartinių dozių skaičius;

                     Ri

                     –

                     pakartotinio užpildymo koeficientas. Ri = 1 (pakuotė tam pačiam tikslui pakartotinai nenaudojama) arba Ri = 2 (pareiškėjas gali dokumentais įrodyti, kad pakuotę galima dar kartą panaudoti pagal tą pačią paskirtį).

               Pareiškėjas pateikia pasirašytą atitikties deklaraciją, kuria patvirtina, kokia pakuotės dalis yra perdirbta po vartojimo, kartu pateikdamas susijusius dokumentus. Pakuotė laikoma perdirbta po vartojimo, jei jai pagaminti naudojama žaliava yra surinkta iš pakuotės gamintojų platinimo etapu arba vartojimo etapu.
         b)   Perdirbti pritaikytas dizainas

         Plastikinių pakuočių dizainas turi būti toks, kad būtų lengviau jas veiksmingai perdirbti – vengiama galimų teršalų ir nesuderinamų medžiagų, kurios apsunkina atskyrimą ir perdirbimą arba dėl kurių blogėja perdirbtų medžiagų kokybė. Etiketėse ar užmaunamosiose etiketėse, dangteliuose ir, jeigu naudojama, apsauginėse dangose turi nebūti 4 lentelėje išvardytų cheminių medžiagų ir sudedamųjų dalių nei pavieniui, nei kokių nors jų derinių. Šis reikalavimas netaikomas pumpavimo mechanizmams (įskaitant purškiklių).

            4 lentelė

            Medžiagos ir sudedamosios dalys, kurias draudžiama naudoti pakuočių elementuose

                     Pakuotės elementas

                     Draudžiamos medžiagos ir sudedamosios dalys (*4)

                     Etiketė ar užmaunamoji etiketė

                                 —

                                 PS etiketė ar užmaunamoji etiketė, naudojamos kartu su PET, PP arba HDPE buteliais

                                 —

                                 PVC etiketė ar užmaunamoji etiketė, naudojamos kartu su PET, PP arba HDPE buteliais

                                 —

                                 PETG etiketė ar užmaunamoji etiketė, naudojamos kartu su PET buteliais

                                 —

                                 Visų kitų plastikų, kurių tankis > 1 g/cm3, užmaunamosios etiketės ar etiketės, naudojamos kartu su PET buteliais

                                 —

                                 Visų kitų plastikų, kurių tankis < 1 g/cm3, užmaunamosios etiketės ar etiketės, naudojamos kartu su PP arba HDPE buteliais

                                 —

                                 Metalizuotos arba prie pakuotės prilydytos etiketės ar užmaunamosios etiketės

                     Dangtelis

                                 —

                                 PS dangtelis, naudojamas kartu su PET, HDPE arba PP buteliais

                                 —

                                 PVC dangtelis, naudojamas kartu su PET, PP arba HDPE buteliais

                                 —

                                 PETG dangteliai arba dangtelio medžiaga, kurių tankis < 1 g/cm3, naudojami kartu su PET buteliais

                                 —

                                 Iš metalo, stiklo ar EVA pagaminti dangteliai, kurie sunkiai atsiskiria nuo butelio

                                 —

                                 iš silikono pagaminti dangteliai. Išimtis taikoma mažesnio nei 1 g/cm3 tankio silikono dangteliams, naudojamiems su PET buteliais, ir didesnio nei 1 g/cm3 tankio silikono dangteliams, naudojamiems su PEHD arba PP buteliais.

                                 —

                                 Metalinė folija ar tarpikliai, kurie praėmus produktą lieka prikibę prie butelio ar dangtelio

                     Apsauginės dangos

                     Poliamidas, funkciniai poliolefinai, metalizuotos ir šviesos nepraleidžiančios dangos

            Vertinimas ir patikra. Pareiškėjas pateikia pasirašytą atitikties deklaraciją, kurioje nurodo pakuotės (įskaitant, kiek tinka, talpyklą, etiketę ar užmaunamąją etiketę, klijus, dangtelį ir apsauginę dangą) medžiagų sudėtį, kartu pateikdamas pirminės pakuotės nuotraukas arba brėžinius.

            7 kriterijus. Tinkamumas naudoti

         Vertinant pagal naujausią Vokietijos kosmetikos ir buitinės chemijos gamintojų asociacijos (Industrieverband Körperpflege und Waschmittel, IKW) standartinį bandymą (6) arba naujausią EN 50242/EN 60436 standarto redakciją su pakeitimais, padarytais indaplovėse naudojamų ploviklių veiksmingumo bandymo protokole, kurį galima rasti ES ekologinio ženklo interneto svetainėje (7), esant žemiausiai atitinkamo kietumo vandeniui gamintojo rekomenduojamai temperatūrai ir naudojant mažiausią gamintojo rekomenduojamą dozę, produktas turi plauti pakankamai gerai.

            Vertinimas ir patikra. Pareiškėjas pateikia dokumentus, kuriais įrodoma, kad produktas išbandytas IKW standarte arba protokole nurodytomis sąlygomis ir kad iš gautų rezultatų matyti, jog produkto plovimo veiksmingumas atitinka bent minimalius reikalavimus. Be to, jei tinka, pareiškėjas pateikia dokumentus, kuriais įrodoma atitiktis susijusiuose tyrimų, bandymų ir kalibravimo laboratorijų darniuosiuose standartuose nustatytiems laboratorijoms keliamiems reikalavimams.
         Galima naudoti lygiavertį veiksmingumo bandymo būdą, jei jo lygiavertiškumą įvertina ir patvirtina kompetentinga įstaiga.

            8 kriterijus. Informacija naudotojams

         Prie produkto pridedamos instrukcijos, kaip tinkamai naudoti produktą, kad jo veiksmingumas būtų didžiausias, o atliekų susidarytų kuo mažiau, taip pat kad būtų mažiau teršiamas vanduo ir tausojami ištekliai. Minėtos instrukcijos turi būti įskaitomos arba teikiamos kartu su grafiniu vaizdu arba piktogramomis, ir jose turi būti toliau nurodyta informacija.
         a)   Dozavimo nurodymai

         Pareiškėjas imasi tinkamų priemonių, kad padėtų vartotojams laikytis rekomenduojamų dozių – pateikia dozavimo nurodymus ir patogią dozavimo sistemą (pvz., dangteliais).
         Dozavimo nurodymuose nurodoma standartinei partijai plauti rekomenduojama dozė.
         b)   Informacija apie pakuočių šalinimą

         Pirminėje pakuotėje pateikiama informacija apie pakuočių pakartotinį panaudojimą, antrinį perdirbimą ir tinkamą šalinimą.
         c)   Informacija apie aplinką

         Ant pirminės pakuotės pateikiamas tekstas, kuriuo pažymima, kad, norint suvartoti kuo mažiau energijos ir vandens bei sumažinti vandens taršą, svarbu teisingai dozuoti produktą ir indus plauti mažiausioje rekomenduojamoje temperatūroje.

            Vertinimas ir patikra. Pareiškėjas pateikia pasirašytą atitikties deklaraciją, kartu pateikdamas produkto etiketės pavyzdį.

            9 kriterijus. ES ekologinio ženklo etiketėje pateikiama informacija

         Logotipas turėtų būti matomas ir įskaitomas. Ant gaminio turi būti įskaitomai ir aiškiai matomai nurodytas ES ekologinio ženklo registracijos arba licencijos numeris.
         Pareiškėjas gali nuspręsti etiketėje pateikti neprivalomą langelį su tokiu tekstu:

                     —

                     nedidelis poveikis vandens aplinkai,

                     —

                     ribotas pavojingų cheminių medžiagų kiekis,

                     —

                     plovimo veiksmingumas patikrintas.

            Vertinimas ir patikra. Pareiškėjas pateikia pasirašytą atitikties deklaraciją ir produkto etiketės pavyzdį arba ES ekologiniu ženklu pažymėtos pakuotės iliustraciją ir atitikties šiam kriterijui deklaraciją.

            (1)  2008 m. liepos 9 d. Europos Parlamento ir Tarybos reglamentas (EB) Nr. 765/2008, nustatantis su gaminių prekyba susijusius akreditavimo ir rinkos priežiūros reikalavimus ir panaikinantis Reglamentą (EEB) Nr. 339/93 (OL L 218, 2008 8 13, p. 30).

            (2)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).

            (*1)

            „Riba nenustatyta“– taikoma visoms specialiai įdėtoms cheminėms medžiagoms, šalutiniams produktams ir priemaišoms iš žaliavų, neatsižvelgiant į jų koncentraciją (analitinė aptikimo riba).

            Netaik.– netaikoma.

            (3)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

            (4)  Medžiaga laikoma biologiškai nesikaupiančia, jei jos BKV yra < 100 arba log Kow yra < 3,0. Jei žinoma ir BKV, ir log Kow vertė, naudojama didžiausia išmatuota BKV vertė.

            (*2)  Įskaitant stabilizatorius ir kitas pagalbines medžiagas preparatuose.

            (*3)  Kai koncentracija žaliavinėse medžiagose mažesnė kaip 0,2 %, jei bendra koncentracija galutiniame produkte mažesnė kaip 0,10 %.

            (5)  Paskelbti IFRA interneto svetainėje http://www.ifraorg.org.

            (*4)  EVA – etileno vinilacetatas, HDPE – didelio tankio polietilenas, PET – polietileno tereftalatas, PETG – glikoliu modifikuotas polietileno tereftalatas, PP – polipropilenas, PS – polistirenas, PVC – polivinilchloridas.

            (6)  Paskelbtas http://www.ikw.org/fileadmin/content/downloads/Haushaltspflege/HP_DishwasherA_B_e.pdf.

            (7)  [Nuoroda į protokolą ES ekologinio ženklo svetainėje bus įrašyta vėliau, šiuo metu visus siūlomus protokolo dokumentus galima rasti techninėje ataskaitoje].


title: Europos Sąjungos solidarumo fondo lėšų mobilizavimas 2009 m. kovo 11 d. Europos Parlamento rezoliucija dėl pasiūlymo dėl Europos Parlamento ir Tarybos sprendimo dėl Europos Sąjungos solidarumo fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą (COM(2009)0023 – C6-0040/2009 – 2009/2007(ACI))#PRIEDAS

text:
1.4.2010

               LT

               Europos Sąjungos oficialusis leidinys

               CE 87/334

         2009 m. kovo 11 d., trečiadienisEuropos Sąjungos solidarumo fondo lėšų mobilizavimas
   P6_TA(2009)0103
   2009 m. kovo 11 d. Europos Parlamento rezoliucija dėl pasiūlymo dėl Europos Parlamento ir Tarybos sprendimo dėl Europos Sąjungos solidarumo fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą (COM(2009)0023 – C6-0040/2009 – 2009/2007(ACI))
   2010/C 87 E/51

      Europos Parlamentas,
   atsižvelgdamas į Komisijos pasiūlymą Europos Parlamentui ir Tarybai (COM(2009)0023 – C6-0040/2009),
   atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdamas į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdamas į bendrą Europos Parlamento, Tarybos ir Komisijos deklaraciją dėl solidarumo fondo, priimtą per 2008 m. liepos 17 d. taikinimo posėdį,
   atsižvelgdamas į Biudžeto komiteto pranešimą ir Regioninės plėtros komiteto nuomonę (A6–0106/2009),

               1.

               pritaria sprendimui, kuris pridedamas prie šios rezoliucijos;

               2.

               paveda Pirmininkui pasirašyti šį sprendimą su Tarybos Pirmininku ir užtikrinti, kad jis būtų paskelbtas Europos Sąjungos oficialiajame leidinyje;

               3.

               paveda Pirmininkui perduoti šią rezoliuciją ir jos priedą Tarybai ir Komisijai.

      (1)  OL C 139, 2006 6 14, p. 1.

      (2)  OL L 311, 2002 11 14, p. 3.

      2009 m. kovo 11 d., trečiadienisPRIEDAS

         EUROPOS PARLAMENTO IR TARYBOS SPRENDIMAS
         2009 m. kovo 11 d.
         dėl Europos Sąjungos solidarumo fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
         atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2), ypač į jo 4 straipsnio 3 dalį,
         atsižvelgdami į Komisijos pasiūlymą,
         Kadangi:

                     (1)

                     Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais.

                     (2)

                     2006 m. gegužės 17 d. tarpinstituciniame susitarime numatyta galimybė panaudoti Fondo lėšas neviršijant viršutinės metinės 1 mlrd. EUR ribos.

                     (3)

                     Reglamente (EB) Nr. 2012/2002 numatytos nuostatos, kuriomis remiantis galima panaudoti Fondo lėšas.

                     (4)

                     Rumunija pateikė paraišką panaudoti Fondo lėšas dėl potvynių sukeltos stichinės nelaimės. Komisija mano, kad paraiška atitinka Reglamento (EB) Nr. 2012/2002 2 straipsnyje nustatytas sąlygas ir todėl siūlo leisti skirti atitinkamus asignavimus,

               NUSPRENDĖ:
         1 straipsnis
         Europos Sąjungos 2009 finansinių metų bendrajame biudžete iš Europos Sąjungos solidarumo fondo skiriama 11 785 377 EUR įsipareigojimų ir mokėjimų asignavimų suma.
         2 straipsnis
         Šis sprendimas skelbiamas Europos Sąjungos oficialiajame leidinyje.

            Priimta Strasbūre, 2009 m. kovo 11 d.

                  Europos Parlamento vardu

                  Pirmininkas

                  Tarybos vardu

                  Pirmininkas

         (1)  OL C 139, 2006 6 14, p. 1.

         (2)  OL L 311, 2002 11 14, p. 3.


title: 2005/94/EB, Euratomas: 2005 m. vasario 3 d. Komisijos sprendimas, iš dalies keičiantis Sprendimą 2001/844/EB, EAPB, Euratomas

text:
4.2.2005

               LT

               Europos Sąjungos oficialusis leidinys

               L 31/66

      KOMISIJOS SPRENDIMAS

   2005 m. vasario 3 d.
   iš dalies keičiantis Sprendimą 2001/844/EB, EAPB, Euratomas
   (2005/94/EB, Euratomas)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 218 straipsnio 2 dalį,
   atsižvelgdama į Europos atominės energijos bendrijos steigimo sutartį, ypač į jos 131 straipsnį,
   atsižvelgdama į Europos Sąjungos sutartį, ypač į jos 28 straipsnio 1 dalį ir 41 straipsnio 1 dalį,
   kadangi:

               (1)

               Komisijos saugumo sistema yra pagrįsta 2001 m. kovo 19 d. Tarybos sprendimo 2001/264/EB dėl Tarybos saugumo nuostatų patvirtinimo (1) nustatytais principais, siekiant užtikrinti, kad Sąjungos sprendimų priėmimo procesas vyktų sklandžiai.

               (2)

               Komisijos nuostatos dėl saugumo yra išdėstytos 2001 m. lapkričio 29 d. Komisijos sprendimo 2001/844/EB, EAPB, Euratomo priede, kuris iš dalies keičia jos vidines darbo tvarkos taisykles (2).

               (3)

               Saugumo taisyklių 1 priedėlyje, papildančiame tas nuostatas, yra atitikmenų lentelė, apimanti nacionalinio saugumo kvalifikacijas.

               (4)

               2003 m. balandžio 16 d. Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija pasirašė sutartį dėl jų įstojimo į Europos Sąjungą (3). Saugumo taisyklių 1 priedėlis turėtų būti iš dalies keičiamas tam, kad būtų atsižvelgta į šias valstybes.

               (5)

               2003 m. kovo 14 d. Europos Sąjunga su NATO pasirašė susitarimą (4) dėl informacijos saugumo. Todėl, be to, Saugumo taisyklių 1 priedėlyje būtina nustatyti atitikimą su NATO klasifikacija.

               (6)

               Prancūzija ir Nyderlandai pakeitė savo įstatymus dėl klasifikacijos.

               (7)

               Dėl aiškumo Saugumo taisyklių 1 priedėlis turėtų būti pakeistas.

               (8)

               Tuo pačiu metu Komisijos sprendimo 2001/844/EB, EAPB, Euratomo priedas turėtų būti pataisytas, siekiant užtikrinti, kad keturi kvalifikacijos terminai vienodai vartojami visų kalbų versijose,

         NUSPRENDĖ:
   1 straipsnis
   Sprendimo 2001/844/EB, EAPB, Euratomo priede esantis Saugumo taisyklių 1 priedėlis yra pakeičiamas tekstu, kaip nustatyta šio sprendimo priede.
   2 straipsnis
   Sprendimo 2001/844/EB, EAPB, Euratomo priedas yra taisomas, keičiant keturis kvalifikacijos terminus visų kalbų versijose, jei reikia, šiais terminais, kurie visada rašomi didžiosiomis raidėmis:

               —

               „RESTREINT UE“,

               —

               „CONFIDENTIEL UE“,

               —

               „SECRET UE“,

               —

               „TRES SECRET UE/EU TOP SECRET“.

         3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2005 m. vasario 3 d.

            Komisijos vardu

         Siim KALLAS

            Pirmininko pavaduotojas

      (1)  OL L 101, 2001 4 11, p. 1. Sprendimas, iš dalies pakeistas Sprendimu 2004/194/EB (OL L 63, 2004 2 28, p. 48).

      (2)  OL L 317, 2001 12 3, p. 1.

      (3)  OL L 236, 2003 9 23, p. 17.

      (4)  OL L 80, 2003 3 27, p. 36.

      PRIEDAS

            „1 priedėlis
            NACIONALINIO SAUGUMO KLASIFIKACIJŲ PALYGINIMAS

                        ES klasifikacija

                        TRES SECRET UE/EU TOP SECRET

                        SECRET UE

                        CONFIDENTIEL UE

                        RESTREINT UE

                        VES klasifikacija

                        FOCAL TOP SECRET

                        WEU SECRET

                        WEU CONFIDENTIAL

                        WEU RESTRICTED

                        Euratomo klasifikacija

                        EURA TOP SECRET

                        EURA SECRET

                        EURA CONFIDENTIAL

                        EURA RESTRICTED

                        NATO klasifikacija

                        COSMIC TOP SECRET

                        NATO SECRET

                        NATO CONFIDENTIAL

                        NATO RESTRICTED

                        Austrija

                        Streng Geheim

                        Geheim

                        Vertraulich

                        Eingeschränkt

                        Belgija

                        Très Secret

                        Secret

                        Confidentiel

                        Diffusion restreinte

                        Zeer Geheim

                        Geheim

                        Vertrouwelijk

                        Beperkte Verspreiding

                        Kipras

                        Άκρως Απόρρητο

                        Απόρρητο

                        Εμπιστευτικό

                        Περιορισμένης Χρήσης

                        Čekijos Respublika

                        Přísn tajné

                        Tajné

                        Důvěrné

                        Vyhrazené

                        Danija

                        Yderst hemmeligt

                        Hemmeligt

                        Fortroligt

                        Til tjenestebrug

                        Estija

                        Täiesti salajane

                        Salajane

                        Konfidentsiaalne

                        Piiratud

                        Vokietija

                        Streng geheim

                        Geheim

                        VS (1) — Vertraulich

                        VS — Nur für den Dienstgebrauch

                        Graikija

                        Άκρως Απόρρητο

                        Απόρρητο

                        Εμπιστευτικό

                        Περιορισμένης Χρήσης

                        Abr: ΑΑΠ

                        Abr: (ΑΠ)

                        Αbr: (ΕΜ)

                        Abr: (ΠΧ)

                        Suomija

                        Erittäin salainen

                        Erittäin salainen

                        Salainen

                        Luottamuksellinen

                        Prancūzija

                        Très Secret Défense (2)

                        Secret Défense

                        Confidentiel Défense

                        Airija

                        Top Secret

                        Secret

                        Confidential

                        Restricted

                        Italija

                        Segretissimo

                        Segreto

                        Riservatissimo

                        Riservato

                        Latvija

                        Sevišķi slepeni

                        Slepeni

                        Konfidenciāli

                        Dienesta vajadzībām

                        Lietuva

                        Visiškai slaptai

                        Slaptai

                        Konfidencialiai

                        Riboto naudojimo

                        Liuksemburgas

                        Très Secret

                        Secret

                        Confidentiel

                        Diffusion restreinte

                        Vengrija

                        Szigorúan titkos !

                        Titkos !

                        Bizalmas !

                        Korlátozott terjesztésű !

                        Malta

                        L-Ghola Segretezza

                        Sigriet

                        Kunfidenzjali

                        Ristrett

                        Nyderlandai

                        Stg (3). Zeer Geheim

                        Stg. Geheim

                        Stg. Confidentieel

                        Departementaalvertrouwelijk

                        Lenkija

                        Ściśle Tajne

                        Tajne

                        Poufne

                        Zastrzeżone

                        Portugalija

                        Muito Secreto

                        Secreto

                        Confidencial

                        Reservado

                        Slovėnija

                        Strogo tajno

                        Tajno

                        Zaupno

                        SVN Interno

                        Slovakija

                        Prísne tajné

                        Tajné

                        Dôverné

                        Vyhradené

                        Ispanija

                        Secreto

                        Reservado

                        Confidencial

                        Difusión Limitada

                        Švedija

                        Kvalificerat hemlig

                        Hemlig

                        Hemlig

                        Hemlig

                        Jungtinė Karalystė

                        Top Secret

                        Secret

                        Confidential

                        Restricted“

         (1)  VS = Verschlusssache

         (2)  Klasifikacija „Très Secret Défense“, apimanti vyriausybinius klausimus, gali būti pakeista tik gavus Ministro Pirmininko leidimą.

         (3)  Stg = staatsgeheim


title: 2008/197/EB: 2008 m. vasario 18 d. Tarybos sprendimas dėl Europos bendrijos ir Paragvajaus Respublikos susitarimo dėl tam tikrų oro susisiekimo paslaugų aspektų sudarymo

text:
5.3.2008

               LT

               Europos Sąjungos oficialusis leidinys

               L 60/31

      TARYBOS SPRENDIMAS

   2008 m. vasario 18 d.
   dėl Europos bendrijos ir Paragvajaus Respublikos susitarimo dėl tam tikrų oro susisiekimo paslaugų aspektų sudarymo
   (2008/197/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį, kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas su Paragvajaus Respublika dėl Susitarimo dėl tam tikrų oro susisiekimo paslaugų aspektų (toliau – Susitarimas) pagal Tarybos sprendimo priede nustatytą tvarką ir nurodymus, leidžiančius Komisijai pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.

               (3)

               Susitarimas Europos Bendrijos vardu buvo pasirašytas, su sąlyga, kad jis bus sudarytas vėliau, pagal Tarybos sprendimą 2007/323/EB (1).

               (4)

               Susitarimą reikėtų patvirtinti,

         NUSPRENDĖ:
   1 straipsnis
   Bendrijos vardu tvirtinamas Europos bendrijos ir Paragvajaus Respublikos susitarimas dėl tam tikrų oro susisiekimo paslaugų aspektų.
   2 straipsnis
   Tarybos pirmininkas įgaliojamas paskirti asmenį, įgaliotą pateikti Susitarimo 8 straipsnio 1 dalyje numatytą pranešimą.

      Priimta Briuselyje, 2008 m. vasario 18 d.

            Tarybos vardu

            Pirmininkas

         D. RUPEL

      (1)  OL L 122, 2007 5 11, p. 30.


title: 2015 m. gruodžio 16 d. Tarybos sprendimas (ES) 2015/2360, kuriuo skiriamas Regionų komiteto Graikijai atstovaujantis narys ir Graikijai atstovaujantis pakaitinis narys

text:
17.12.2015

               LT

               Europos Sąjungos oficialusis leidinys

               L 331/28

         TARYBOS SPRENDIMAS (ES) 2015/2360
   2015 m. gruodžio 16 d.
   kuriuo skiriamas Regionų komiteto Graikijai atstovaujantis narys ir Graikijai atstovaujantis pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Graikijos Vyriausybės pasiūlymą,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               2015 m. gruodžio 10 d., pasibaigus Dimitrios KALOGEROPOULOS įgaliojimams, kuriais remiantis buvo pasiūlyta jo kandidatūra (politically accountable to the Municipal Council of Maroussi), tapo laisva Regionų komiteto nario vieta,

               (3)

               pasibaigus Panagiotis KATSIVELAS kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. į Regionų komitetą skiriami:

               a)

               nariu:

                           —

                           Dimitrios KALOGEROPOULOS, Politically accountable to the Municipal Council of Palaio Faliro (įgaliojimų pasikeitimas),

                     ir

               b)

               pakaitiniu nariu:

                           —

                           Georgios PATOULIS, Mayor of Maroussi.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. gruodžio 16 d.

            Tarybos vardu

            Pirmininkė

         C. DIESCHBOURG

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.

      (3)  OL L 159, 2015 6 25, p. 70.